Tengku Zafrul Abdul Aziz

Datuk Seri Utama Haji Tengku **Zafrul bin** Tengku **Abdul Aziz** (Jawi: تڠکو ظفرول بن تڠکو عبد العزيز; lahir 25 Jun 1973) merupakan seorang ahli politik, ahli Dewan Negara, Pelabur dan Tokoh Korporat Malaysia yang dilantik sebagai Menteri Pelaburan, Perdagangan dan Industri Malaysia . Di peringkat parti beliau merupakan Ahli Majlis Kerja Tertinggi (MKT) UMNO (meletakkan jawatan pada 30 Mei 2025) dan bekas Bendahari UMNO Selangor (meletakkan jawatan pada 1 April 2024). 

Beliau dilantik sebagai Pengurus Bank yang merupakan bekas Ketua Pegawai Eksekutif Kumpulan/Pengarah Eksekutif CIMB Group Holdings Berhad iaitu sebuah Bank Universal ASEAN terkemuka, 
serta Pemimpin Dunia dalam Kewangan Islam. Beliau juga ialah bekas Ketua Pegawai Eksekutif/Pengarah Eksekutif CIMB Bank Berhad  dan Presiden Pesuruhjaya PT Bank CIMB Niaga Tbk.

Di luar CIMB, Tengku Zafrul kini menjadi ahli kepada Majlis Penasihat Perniagaan APEC (ABAC), mewakili Malaysia dalam mempromosikan intra perdagangan dan kerjasama di Asia Pasifik.  Selanjutnya, sebagai pendukung pembangunan sosioekonomi Malaysia, beliau kini mempunyai tempat di Lembaga Majlis Sukan Negara Malaysia,  sebagai tambahan kepada Pemegang Amanah Yayasan Kepemimpinan Perdana dan ahli Majlis Keusahawanan Pendidikan Tinggi Negara  di bawah Kementerian Pendidikan. Beliau juga merupakan 
Panglima Kehormat Rizab Sukarelawan Tentera Laut di bawah Tentera Laut Diraja Malaysia.

## Kehidupan awal
### Keluarga
Tengku Zafrul dilahirkan di Hospital Besar Kuala Lumpur dan merupakan anak sulung dari empat orang adik beradik. Ibunya ialah Raja Datuk Zaharaton Raja Zainal Abidin iaitu bekas Ketua Pengarah Unit Perancang Ekonomi (EPU) di Jabatan Perdana Menteri Malaysia, dan bapanya, Tengku Abdul Aziz Tengku Haris, adalah seorang Ahli Perniagaan. Tengku Zafrul mempunyai empat orang anak (Anak Perempuan, YM Tengku Zahra Jasmina dan YM Tengku Zahira Eusnie dan Anak Lelaki, YM Tengku Zaeem Khalif dan YM Tengku Zayn Aqeel), dan berkahwin dengan YM Raja Datin Seri Utama Johanna Adrina Raja Arshad.

### Pendidikan
Dari sudut latar belakang pendidikan, Tengku Zafrul mula mendapat pendidikan awal di Sekolah Rendah Sri Petaling dan Sekolah Rendah Bukit Bintang. Beliau terus menyambung pelajaran di Kolej Melayu Kuala Kangsar (MCKK) dan merupakan Alumni di kolej tersebut. Setelah itu, beliau mengikuti pengajian A-Level di Sherborne School Dorset, United Kingdom. Beliau juga mempunyai kelulusan Ijazah Sarjana Muda Sains (Kepujian) Ekonomi dan Perakaunan dari Universiti Bristol, United Kingdom. Kemudian, beliau menyambung pengajian dan dianugerahkan Sarjana Sastera (MA) dalam Kewangan dan Pengurusan dari Universiti Exeter, United Kingdom. Dari tahun 2017 hingga 2019, beliau sekali lagi menamatkan pengajian Sarjana untuk kali kedua dalam bidang Pentadbiran Perniagaan di Universiti Tsinghua PBCSF (People’s Bank of China School of Finance), yang merupakan Institusi Pendidikan Mewangan Bertaraf Dunia dan Pusat Penyelidikan Kewangan Terkemuka. Beliau juga turut memegang Fellow Chartered Banker dengan Asian Institute of Chartered Bankers.

### Hobi
Sejak di bangku sekolah, Tengku Zafrul bermain sukan Hoki dan gemar Berlari secara Rekreasi. Ketika beliau berada di tahun pertama di Universiti Bristol, pengangkutan utamanya adalah menggunakan Basikal. Minat Tengku Zafrul juga termasuk menjaga kesihatan seperti mengikuti Maraton (beliau telah menyelesaikan semua Enam Maraton di bawah Abbott World Marathon Majors), Berbasikal dan Berenang, dan membangunkan belia melalui penyertaannya dalam pelbagai organisasi seperti Pergerakan Kalsom dan Ajaran untuk Malaysia. Beliau juga seorang peminat kelab bola sepak Liverpool yang bermain di Liga Perdana Inggeris serta meminati pemain bola sepak veteran seperti Ian Rush.

## Kerjaya
### Kerjaya dalam bidang korporat

Tengku Zafrul bermula sebagai Eksekutif Kewangan Korporat di AmInvestment Bank pada tahun 1996. Beliau kemudian bergabung dengan Crédit Agricole sebagai Penganalisis Pelaburan dan naik menjadi Pengarah dalam beberapa tahun. Setelah berjaya, beliau menjadi Penasihat kepada Presiden Tenaga Nasional Berhad. Tengku Zafrul kemudian bergabung dengan perbankan CIMB Investment, setelah itu beliau dilantik sebagai Pengarah Urusan Kumpulan Avenue Capital Resources (sekarang ECM Libra), sebuah syarikat tersenarai yang mengkhususkan diri dalam perkhidmatan kewangan iaitu perbankan pelaburan dan pengurusan dana. Beliau juga merupakan Ketua Pegawai Eksekutif Avenue Securities dan Pengerusi Avenue Asset Management. Beliau kemudian menjadi Ketua Perbankan Pelaburan untuk Citigroup Malaysia.

Beliau juga merupakan pelabur utama di Tune Money Sdn Bhd, penyedia perkhidmatan kewangan dalam talian pertama di Asia serta CEO dan pemegang saham utama. Berikutan itu, Tengku Zafrul dilantik sebagai Pengarah Kumpulan Kenanga Holdings Berhad dan Pengarah Kenanga Investment Bank Berhad. Sebelum memegang peranan terakhir dengan CIMB Group, beliau juga merupakan Ketua Pegawai Eksekutif Maybank Investment Bank, cabang perbankan pelaburan milik penuh Malayan Banking Berhad dalam perkhidmatan kewangan utama Malaysia. Pengambilalihan Kim Eng Holdings Limited (Kim Eng) oleh Maybank Group pada tahun 2011 menghasilkan gabungan entiti Maybank IB dan Kim Eng, yang dikenali sebagai Maybank Kim Eng, di mana Tengku Zafrul juga merupakan CEO. Semasa berkhidmat bersama CIMB Group, Tengku Zafrul juga telah membentuk tranformasi CIMB menerusi *Target 2018* (T18) dan melaksanakan pelan strategik *Forward23*. Pada 9 Mac 2020, Tengku Zafrul telah mengumumkan peletakan jawatan sebagai Ketua Kumpulan Pegawai Eksekutif CIMB sebelum dilantik sebagai Menteri Kewangan.

### Menteri Kewangan

Pada 9 Mac 2020, Tengku Zafrul telah dilantik sebagai Menteri Kewangan dalam Kabinet Perdana Menteri yang ke-8 iaitu Yang Amat Berhormat Tan Sri Dato' (Dr) Haji Muhyiddin bin Haji Muhammad Yasin. Atas perlantikan tersebut, beliau bertekad dan berbakti untuk memberi perkhidmatan yang terbaik kepada negara. Beliau memulakan tugas yang berat untuk membantu rakyat dan industri dalam menumpukan perlaksanaan Pakej Rangsangan Ekonomi Prihatin Rakyat, serta perlaksanaan dasar pengembangan fiskal semasa penularan Pandemik COVID-19 di Malaysia. Pada 2 Mei 2020, Tengku Zafrul menegaskan keputusan membuka semula ekonomi tidak dibuat secara terburu-buru setelah kerajaan persekutuan membolehkan sebahagian aktiviti ekonomi disambung semula pada 4 Mei 2020. Beliau juga memberitahu bahawa kerajaan tidak memaksa mana-mana syarikat membuka semula operasi dan perlu mematuhi syarat-syarat yang ditetapkan oleh kerajaan. Dalam suatu rancangan wawancara, Tengku Zafrul mengatakan bahawa pelan pemulihan ekonomi akan diumumkan selepas Aidilfitri dengan usaha menghidupkan semula ekonomi negara yang terjejas. Beliau turut mengumumkan bahawa kerajaan telah melaksanakan program PenjanaKerjaya yang diperkenalkan di bawah Pelan Semula Ekonomi Negara (PENJANA) dengan peruntukan sebanyak RM1.5 bilion. Perlaksanaan program PenjanaKerjaya bertujuan untuk membantu pencari kerja untuk mendapatkan peluang pekerjaan yang bersesuaian. Di bawah pelan pemulihan ekonomi jangka pendek, beliau telah melancarkan program kredit ePenjana bernilai RM750 juta bagi membantu merancakkan perbelanjaan pengguna di Malaysia.

Pada 6 November 2020, Tengku Zafrul telah membentangkan bajet belanjawan 2021 di dalam Dewan Rakyat demi memastikan kelangsungan ekonomi negara dan juga memberi manfaat kepada rakyat.

## Jawatan yang pernah disandang

#AmInvestment Bank (Eksekutif Kewangan Korporat) (Jun 1996 - April 1997)
#Credit Agricole (Penganalisi Pelaburan dan Pengarah) (Mei 1997 - Ogos 1998) & (Julai 1999 - Mac 2001)
#Tenaga Nasional Bhd (Penasihat Presiden) (Mac 2001 - September 2002)
#CIMB Investment Bank Berhad (Pengarah, "Client Coverage") (September 2002 - April 2003)
#Avenue Capital Resources Bhd/Avenue Securities (Sekarang ECM Libra) (Ketua Pegawai Eksekutif dan Pengerusi) (2003 - 2006)
#Citigroup Malaysia (Ketua Perbankan Pelaburan) (April 2006 - Mac 2007)
#Tune Money (Ketua Pegawai Eksekutif) (Mac 2007 - Disember 2008)
#Kenanga Holdings Berhad dan Investment (Pengarah Kumpulan) (Januari 2009 - Jun 2010)
#Maybank Investment Bank Berhad dan Maybank Kim Eng Holdings (Ketua Pegawai Eksekutif) (Jun 2010 - Disember 2013)
#CIMB Investment Bank berhad (Ketua Pegawai Eksekutif & Ketua Bersama Penyelesaian Pelenggan Korporat) (2014 -2016)
#CIMB Bank Berhad (Ketua Pegawai Eksekutif) (2014 - 2015)
#CIMB Group Holdings Berhad (Ketua Kumpulan Pegawai Eksekutif) (Februari 2015 - 9 Mac 2020)
#Menteri Kewangan (10 Mac 2020 - 10 Oktober 2022)
#Menteri Perdagangan Antarabangsa dan Industri (terkini) 

### Penglibatan lain
#Ahli Majlis Penasihat Perniagaan APEC (ABAC)
#Ahli Lembaga Majlis Sukan Negara Malaysia
#Pemegang Amanah Yayasan Kepemimpanan Perdana
#Ahli majlis Keusahawanan Pendidikan Tinggi
#Presiden Kelab Perniagaan Kuala Lumpur dan menganggotai Lembaga Pembangunan Pelaburan Malaysia (MIDA)
#Panglima Kehormat Rizab Sukarelawan Tentera Laut di bawah Tentera Laut Diraja Malaysia (TLDM).
#Felo Ahli Perbankan Bertauliah Insitut Bank-Bank Bertauliah Asia

## Media lain
### Televisyen
Tengku Zafrul adalah salah seorang Juri dalam satu siri rancangan televisyen realiti korporat iaitu The Firm di Malaysia. Tayangan perdana televisyen ini ditayangkan ke seluruh negara dalam saluran NTV7 dan Astro pada tahun 2007. Beliau sebagai salah satu daripada Tiga Jutawan Juri di rancangan The Firm, dua yang lain adalah Peter Pek dan Chan Boon Yong. Beliau turut dianggap salah satu daripada beberapa Selebriti Korporat di Malaysia dan beliau juga pernah muncul dalam iklan untuk Tune Money. Pada 4 Julai 2020, Tengku Zafrul menjadi Tetamu Khas dalam program *Money Matters* terbitan TV3.

## Penghargaan dan Pengiktirafan
Sepanjang kariernya, Tengku Zafrul dianugerahkan banyak Anugerah Berprestij termasuk Anugerah CEO ASEAN oleh Technology Business Review (2008), Beliau juga telah dianugerahkan sebagai Malaysian Business Leadership Award pada tahun 2009. Beliau juga mendapat Anugerah sebagai Most Promising Entrepreneurship Awards daripada Enterprise Asia (2008) dan Anugerah Kepemimpinan Perniagaan Malaysia daripada The Leaders Magazine. Baru-baru ini, beliau dianugerahkan sebagai Ketua Pegawai Eksekutif Masterclass of the Year dalam Anugerah Kepemimpinan Global ke-7 yang dianjurkan oleh American Leadership Development Association (2017), dan Anugerah Ketua Pegawai Eksekutif Terbaik untuk Perhubungan Pelabur oleh Persatuan Pelabur Hubungan Malaysia (2017). Tengku Zafrul juga telah dinobatkan Anugerah Life at Work 2019 TalentCorp untuk kategori CEO bagi organisasi Malaysia.

## Penghormatan
### Kehormatan Malaysia
*   :
**  Darjah Yang Mulia Mahkota Wilayah Pangkat Pertama, Seri Utama Mahkota Wilayah (SUMW) – **Datuk Seri Utama** (2021) 

*   :
**  Darjah Kebesaran Sultan Ahmad Shah Pahang Yang Amat Di Mulia Pangkat Kedua, Darjah Sri Sultan Ahmad Shah Pahang (DSAP) – **Dato**' (2009) 
**  Darjah Kebesaran Sultan Ahmad Shah Pahang Yang Amat Di Mulia Pangkat Pertama, Sri Sultan Ahmad Shah Pahang (SSAP) – **Dato' Sri** (2015) 

*   :
**  Darjah Kebesaran Mahkota Selangor Yang Amat Mulia Pangkat Kedua, Darjah Kebesaran Dato' Paduka Mahkota Selangor (DPMS) – **Dato**' (2016) 
**  Darjah Kebesaran Mahkota Selangor Yang Amat Mulia Pangkat Pertama, Darjah Kebesaran Seri Paduka Mahkota Selangor (SPMS) – **Dato' Seri** (2022) 

*   :
**  Darjah Setia Negeri Sembilan Yang Amat Dihormati Pangkat Kedua,  Darjah Dato’ Paduka Negeri Sembilan (DPNS) – **Dato**' (2014) 

*   :
**  Darjah Kebesaran Jiwa Mahkota Kelantan Yang Amat Mulia Pangkat Pertama, Darjah Seri Paduka Jiwa Mahkota Kelantan Yang Amat Mulia (SJMK) – **Dato**' (2022) 
*   :
**  Darjah Pangkuan Negeri Pangkat Kedua, Darjah Panglima Pangkuan Negeri (DPPN) – **Dato' Seri** (2025)

#### Kurniaan Luar Negara
*   : 
** Commander of the Order of Saint-Charles (*Le Commandant de I'Ordre de Saint-Charles*) (27 November 2023) 

## Rujukan

## Pautan luar
* 
* 
*